
ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Τροποποίηση του άρθρου 10 του από 19 Μαρτίου 1947 Κα¬ 
νονιστικού Διατάγματος «Περί κανονισμού διοικήσεως και 
διαχειρίσεως του προς προίκισιν κορασίων καταλειφθέντος 
Κληροδοτήματος Σπυρίδωνος Ιωάν. Καρίνταβα». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση απόφασης συγκρότησης του Διοικητικού Συμ¬ 
βουλίου του Ταμείου Ανταλλαξίμου Περιουσίας και Απο¬ 
κατάστασης Προσφύγων. 2 

Διάρκεια εκπαίδευσης, ώρες διδασκαλίας και προσόντα υπο¬ 
ψηφίων προγράμματος Ταχύρρυθμης Επαγγελματικής 
Κατάρτισης στην Ειδικότητα Συναρμολογητών Αυτοκινή¬ 
των.·. 3 

Διάρκεια εκπαίδευσης, ώρες διδασκαλίας και προσόντα υπο¬ 
ψηφίων προγράμματος Μετεκπαίδευσης Ηλεκτροτεχνιτών 
στην ειδικότητα Συντηρητή και Επισκευαστή Ηλεκτρικών 
Συσκευών. 4 

Ταχύρρυθμη Επαγγελματική Κατάρτιση στην ειδικότητα 
Μαγειρικής - Ζαχαροπλαστικής. 5 

Χορήγηση άδειας άσκησης επαγγέλματος Κοινωνικού Λει¬ 
τουργού στην Μαρία Μαργαρίτη του Δημητρίου.6 

Χορήγηση άδειας ίδρυσης και λειτουργίας Μουσικής Σχολής 
στο Δημήτριο Τουρναβίτη. 7 

Κατάργηση της μεταλλειοκτησίας επί της υπ’ αρ. 7 I παρα¬ 
χώρησης μεταλλείου του Νομού Μεσσηνίας. 8 

Σύσταση ίδιου Νομικού Προσώπου με την επωνυμία Αθλη¬ 
τικό Κέντρο Δήμου Άνω Λιοσίων στο Δήμο Άνω Λιοσίων. 9 

Ψήφιση Ο.Ε.Υ. Κοινότητας Ελίκης Ν. Αχαΐας.10 

Σύσταση Νομικού Προσώπου Δημοσίου Δικαίου από το Δήμο 
Φλώρινας.11 

Σύσταση στην Ιερά Αρχιεπισκοπή Ιδρύματος με την επωνυμία 
ΙΔΡΥΜΑ ΝΕΟΤΗΤΟΣ ΙΕΡΑΣ ΑΡΧΙΕΠΙΣΚΟΠΗΣ 
ΑΘΗΝΩΝ.-.12 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις αποφάσεις 1165/86. 1221/85 
και 1906/87 του Α.Χ.Σ. (ΦΕΚ 635/Β/87).13 


ΔΙΑΤΑΓΜΑΤΑ 

(1) 

Τροποποίηση του άρθρου 10 του από 19 Μαρτίου 1947 Κανονι¬ 
στικού Διατάγματος «Περί κανονισμού διοικήσεως και διαχει¬ 
ρίσεως του προς προίκισιν κορασίων καταλειφθέντος Κληρο¬ 
δοτήματος Σπυρίδωνος Ιωάν. Καρίνταβα». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της από 29.3.1913 ιδιόγραφης διαθήκης 
του Σπυρίδωνα Καρίνταβα, β) του από 19.3.1947 Κανονιστικού 
Διατάγματος «περί κανονισμού διοικήσεως και διαχειρίσεως του 
προς προίκισιν κορασίων καταλειφθέντος κληροδοτήματος Σπυ¬ 
ρίδωνος Καρίνταβα», γ) των άρθρων 110 και 119 του Αστικού 
Κώδικα και δ) των άρθρων 95 παρ. 1 και 98 παρ. 1 και 2 του 
Α.Ν. 2039/39. 

2. Την αριθ. 183/3.3.1987 πράξη της διαχειριστικής επιτρο¬ 
πής του κληροδοτήματος Σπυρίδωνα Καρίνταβα. 

3. Την αριθ. Υ.1362Α/5.10.1987 (ΦΕΚ 535/Β75.10.87) 
απόφαση του Πρωθυπουργού με την οποία ανατέθηκαν αρμοδιό¬ 
τητες στον Αναπληρωτή Υπουργό των Οικονομικών. 

4. Την αριθ. 1358/2.10.87 (ΦΕΚ 535/Β75.10.87) από¬ 
φαση του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων με την οποία ανατέθηκαν αρμοδιό¬ 
τητες στους υφυπουργούς Υγείας, Πρόνοιας και Κοινωνικών 
Ασφαλίσεων. 

5. Την αριθ. 22/22.9.1987 γνωμοδότηση του Συμβουλίου 
Εθνικών Κληρ/των». 

Με πρόταση του Αναπληρωτή Υπουργού Οικονομικών και του 
Υφυπουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο μόνο. 

Εγκρίνουμε την τροποποίηση του άρθρου 10 του από 
19.3.1947 Κανονιστικού Δ/τος διοίκησης και διαχείρισης του 
Κληρ/τος Σπυρίδωνα Ιωάν. Καρίνταβα, που προτείνεται με την 
αριθ. 183/3.3.1987 πράξη της διαχ/κής επιτροπής του εν 
λόγω κληρ/τος, όπως καταχωρίζεται παρακάτω: 

.«Δικαίωμα λήψης οικονομικού βοηθήματος λόγω γάμου 
έχουν τα ορφανά από πατέρα και οικονομικά αδύναμα κορίτσια 

αμέμπτων ηθών ηλικίας 16 ετών μέχρι 40 ετών συμπληρωμέ¬ 
νων, που κατάγονται από την περιφέρεια Λευκάδας». 

Αθήνα, 7 Ιανουάριου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΑΝΑΠΛ. ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΓΕΩΡΓΙΟΣ ΠΕΤΣΟΣ ΣΥΛΒΑ ΑΚΡΙΤΑ 

-♦- . 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α.6519/946 ,.. (2) 

Τροποποίηση απόφασης συγκρότησης του Διοικητικού Συμβου- 
. . λίου του Ταμείου Ανταλλαξίμου Περιουσίας και Αποκατάστα¬ 
σης Προσφύγων. 1 '' * 

Ο.ΛΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

. Έχοντας υπόψη: ' 

1. Την 135591/9.6.67 κοινή απόφαση των Υπουργών Συ¬ 
ντονισμού - και Οικονομικών, «Περί συνθέσεως Διοικητικών Συμ¬ 
βουλίων, και Διουςρυσών Επιτροπών Ν.Π.Δ.Δ. αρμοδιότητας 

.Υπουργείου Οικονομικών», (φΕΚ 391 Β'/13.6.1967). 

2. Τα άρθρα 13(2β)"και 19 τοΰ'Π. Δ/τος 636/1977 «Περί 
δίαρθρώβεως’του Υπουργείου Οικονομικών καί Οργανισμού των 
Υπηρεσιών αυτού»..(ΦΕΚ 209. Α'/30.7.1977). 

3: Την 0.333/215/2416,1982 κοινή.απόφαση των Υπουρ¬ 
γών Πρ'οεδρίας· της Κυβέρνησης και Οικονομικών «Αναμόρφωση 
του Διοικητικού Συμβουλίου, του Ταμείου Ανταλλαξίμου Περιου¬ 
σίας και Αποκαταστάσεώς Προσφύγων (ΤΑΠΑΠ)» (ΦΕΚ 433 
Β'/246.1982). .-. . _ . 

4 . Την-απόφαση; του Πρωθυπουργού αριθ. Υ.1362Α/ 
5.10.87 «Καθορισμός-άρμοδιοτήτων του Αναπληρωτή Υπουρ¬ 
γού Οικονομικών Γεωργίου Πέτσου»· (ΦΕΚ 535 Β’/ 

5.10.1987). ' 

. 5. Την αριθ. Δ.4392/471/26.8.86 απόφαση «Συγκρότηση 
' του Διοικητικού Συμβουλίου του Ταμείου Ανταλλαξίμου Περιου- 
. αίας και Αποκαταστάσεώς Προσφύγων» (ΦΕΚ 660 Β’/ 
2.10.86), όπως τροποποιήθηκε με την αριθ. Υ.618/26/ 
12.11..1986 απόφαση; .. 

6. Το αριθ. 84/11.12.87 υπηρεσιακό σημείωμα της 16ης Δ/ 
νσης Διαχείρισης Ανταλλαξίμων-Μουσουλμανικών Κτημάτων, 

. αποφασίζουμε: 

1. Τροποποιούμε την αριθ. Δ.4392/471/26.8.86 απόφαση 
«Συγκρότηση του Διοικητικού Συμβουλίου του Ταμείου Ανταλ¬ 
λαξίμου Περιουσίας και Αποκαταστάσεώς Προσφύγων» και ορί¬ 
ζουμε Πρόεδρο του Δ.Σ. του παραπάνω Ταμείου τον Βαρσάμο 
Καρτάλη, Δ/ντή με Α' βαθμό του Κλάδου ΠΕΙ Εφοριακών σε 
αντικατάσταση του Χρήστου Γαλιώτου, που απεβίωσε. 

2. Κατά τα λοιπά ισχύει η αριθ. Δ.4392/471/26.8.86 από¬ 
φαση όπως τροποποιήθηκε με την Υ.618/26/12.11.1986 από¬ 
φαση. 

"“· Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 31 Δεκεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 
- -4 - 

. Αριθ.· 40313 (3) 

Διάρκεια εκπαίδευσής, ώρες διδασκαλίας και προσόντα υποψη¬ 
φίων προγράμματος Ταχύρρυθμης Επαγγελματικής Κατάρ¬ 
τισης στην Ειδικότητα Συναρμολογητών Αυτοκινήτων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί οργα- 
νώσεως και διοικήσεως του Οργανισμού Απασχολήσεως Εργατι¬ 
κού Δυναμικού». 

β) Τις διατάξεις του άρθρου 3 του Ν.Δ. 1104/72 «Περί θεμά¬ 
των τινών ασφαλίσεως- και εκπαιδεύσεως των επαγγελματικώς 


καταρτιζομένων». 

γ) Τις διατάξεις του Ν. 709/77 «Περί καθιερώσεως κινήτρων 
επαγγελματικής καταρτίσεως εργατικού δυναμικού και ρυθμί- 
σεως συναφών θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση Δ.Σ. 
15467/278/1.12.87, έγγραφο 604/115813/17.12.87). 

ε) Την απόφαση Υπουργού Εργασίας 96944/19.10.87 «Με¬ 
ταβίβαση αρμοδιοτήτων του Υπουργού Εργασίας και εξουσία 
υπογραφής στους Γενικό Γραμματέα, Ειδικούς Γραμματείς, 
Προϊσταμένους Διευθύνσεων και Υπηρεσιών και Προϊσταμένους 
Τμημάτων», αποφασίζουμε: 

Καθορίζουμε για την Ταχύρρυθμη Επαγγελματική Κατάρτιση 
στην Ειδικότητα Συναρμολογητών Αυτοκινήτων: 

1. Τη διάρκεια εκπαίδευσης σε εκατόν ογδόντα (180) ώρες συ¬ 
νολικά κατανεμόμενες σε τριάντα (30) ημέρες. 

2. Τα προσόντα των υποψηφίων ως εξής: 

α. Γραμματικές γνώσεις: Απόφοιτοι Δημοτικού Σχολείου απα¬ 
ραιτήτους και κατά προτίμηση απόφοιτοι Τεχνικής Σχολής, 
β. Ηλικία: Από 18 μέχρι 30 ετών, 
γ. Να είναι άνεργοι. 

δ. Οι άνδρες να έχουν εκπληρώσει τις στρατιωτικές τους υπο¬ 
χρεώσεις ή να έχουν νόμιμα απαλλαγεί. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 30 Δεκεμβρίου 1987 
Με εντολή Υπουργού 

Ο Διευθυντής Επαγγελματικής Κατάρτισης 
Ν. ΦΩΤΕΙΝΟΣ 

- 4 - 

Αριθ. 40310 (4) 

Διάρκεια εκπαίδευσης, ώρες διδασκαλίας και προσόντα υποψη¬ 
φίων προγράμματος Μετεκπαίδευσης Ηλεκτροτεχνιτών στην 
ειδικότητα Συντηρητή και Επισκευαστή Ηλεκτρικών Συ¬ 
σκευών. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69, «Περίοργα- 
νώσεως και διοικήσεως του Οργανισμού Απασχολήσεως Εργατι¬ 
κού Δυναμικού». 

β) Τις διατάξεις του άρθρου 3 του Ν.Δ. 1104/72 «Περί θεμά¬ 
των τινών ασφαλίσεως και εκπαιδεύσεως των επαγγελματικώς 
καταρτιζομένων». 

γ) Τις διατάξεις του Ν. 709/77 «Περί καθιερώσεως κινήτρων 
επαγγελματικής καταρτίσεως εργατικού δυναμικού και ρυθμί- 
σεως συναφών θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση Δ.Σ. 
13515/258/30.6.87, έγγραφο 594/115695/16.12.87). 

ε) Την απόφαση Υπουργού Εργασίας 96944/19.10.87 «Με¬ 
ταβίβαση αρμοδιοτήτων του Υπουργού Εργασίας και εξουσία 
υπογραφής στους Γενικό Γραμματέα, Ειδικούς Γραμματείς, 
Προϊσταμένους Διευθύνσεων και Υπηρεσιών και Προϊσταμένους 
Τμημάτων», αποφασίζουμε: 

Καθορίζουμε για τη Μετεκπαίδευση Ηλεκτροτεχνιτών στην ει¬ 
δικότητα Συντηρητή και Επισκευαστή Ηλεκτρικών Συσκευών: 

1. Τη διάρκεια εκπαίδευσης σε 480 ώρες συνολικά, κατανεμό- 
μενος σε 80 εργάσιμες ημέρες με 6ωρη ημερήσια εκπαί¬ 
δευση. 

2. Τα προσόντα των υποψηφίων ως εξής: 

α. Γραμματικές και Επαγγελματικές γνώσεις: Απόφοιτοι Τε¬ 
χνικού Λυκείου ή Τεχνικής Σχολής ειδικότητας Ηλεκτροτεχνίτη, 
ή Απόφοιτοι Ταχύρ'ρυθμης Επαγγελματικής Κατάρτισης Ηλε¬ 
κτρολόγου - Συντηρητή ή Ηλεκτρολόγου Εγκαταστάτη, ή Εμπει¬ 
ροτέχνες (πρακτικοί) με άδεια άσκησης επαγγέλματος Ηλεκτρο¬ 
τεχνίτη. 

β. Ηλικία: Από 22 μέχρι 35 ετών. 

Αριθ. ΥΠ.ΠΟ/ΚΑΤΕΧΝ/Δ/3916/43 569 (7) 


Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 30 Δεκεμβρίου 1987 
Με εντολή Υπουργού 

Ο Διευθυντής Επαγγελματικής Κατάρτισης 

Ν. ΦΩΤΕΙΝΟΣ , 

-- 

Αριθ. 40309 (5) 

Ταχύρρυθμη Επαγγελματική Κατάρτιση στην ειδικότητα Μαγει¬ 
ρικής - Ζαχαροπλαστικής. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί οργα- 
νώσεως και διοικήσεως του Οργανισμού Απασχολήσεως Εργατι¬ 
κού Δυναμικού». 

β) Τις διατάξεις του άρθρου 3 του Ν.Δ. 1104/72 «Περί θεμά¬ 
των τινών ασφαλίσεως και εκπαιδεύσεως των επαγγελματικώς 
καταρτιζόμενων». 

γ) Τις διατάξεις του Ν. 709/77 «Περί καθιερώσεως κινήτρων 
επαγγελματικής καταρτίσεως εργατικού δυναμικού και ρυθμί- 
σεως συναφών θεμάτων». 

δ) Την απόφαση Υπουργού Εργασίας 40368/10.1.84 με 
ανάλογο θέμα. 

ε) Τη σχετική πρόταση του Δ.Σ. του ΟΑΕΔ (απόφαση ΔΣ 
15545/279/8.12.87, έγγραφο 595/115334/16.12.87). 

στ) Την'απόφαση Υπουργού Εργασίας 96944/19.10.87 
«Μεταβίβαση αρμοδιοτήτων του Υπουργού Εργασίας και εξουσία 
υπογραφής στους Γενικό Γραμματέα, Ειδικούς Γραμματείς, 
Προϊσταμένους Διευθύνσεων και Υπηρεσιών και Προϊσταμένους 
Τμημάτων», αποφασίζουμε: 

1. Μετονομάζουμε στην Ταχύρρυθμη Επαγγελματική Κατάρ¬ 
τιση την ειδικότητα «Μαγείρου - Ζαχαροπλάστη» σε ειδικότητα 
«Μαγειρικής - Ζαχαροπλαστικής». 

2. Ανακαθορίζουμε τη διάρκεια εκπαίδευσης σε 150 εργάσι¬ 
μες ημέρες επί 6 ώρες την ημέρα, δηλαδή συνολικά σε 900 ώρες. 

3.. Ανακαθορίζουμε τα προσόντα των υποψηφίων ως εξής: 

α. Γραμματικές γνώσεις: Απόφοιτοι τουλάχιστον Δημοτικού 
Σχολείου. 

β. Ηλικία: Από 16 μέχρι 35 ετών. 

γ. Να είναι άνεργοι. 

4. Από τη δημοσίευση της απόφασης αυτής στην Εφημερίδα 
της Κυβερνήσεως παύει να ισχύει η απόφαση Υπουργού Εργα¬ 
σίας 40368/10.1.84. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 30 Δεκεμβρίου 1987 
Με εντολή Υπουργού 
Ο Δ/ντής Επαγγελματικής Κατάρτισης 

Ν. ΦΩΤΕΙΝΟΣ 

- ♦- 

Αριθ. Γ6α/66 (6) 

Χορήγηση άδειας άσκησης επαγγέλματος Κοινωνικού Λειτουρ¬ 
γού στη Μαρία Μαργαρίτη του Δημητρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/66/11.1.88 έχει χορηγηθεί στη Μαρία 
Μαργαρίτη του Δημητρίου άδεια άσκησης επαγγέλματος Κοινω¬ 
νικού Λειτουργού. 

Αθήνα, 11 Ιανουάριου 1988 
Με εντολή Υπουργού 
Ο Διευθυντής κ.α.α. 

Δ. ΠΑΝΤΑΖΟΠΟΥΛΟΥ 


Χορήγηση άδειας ίδρυσης και λειτουργίας Μουσικής Σχολής στο 
Δημήτριο Τουρναβίτη. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: ■ · .* . 

1. Το Ν. 1558/85 «Κυβέρνηση και Κυβερνητικά όργανα». 

2. Το Π. Δ/γμα 941/77 «περί οργανισμού του Υπουργείου 

Πολιτισμού και Επιστημών». - ■ Σ..".Τ "· 

3. Το Β. Δ/γμα 16/1966 «περί ιδρύσεως.ιδιωτικών, μουσι¬ 
κών ιδρυμάτων». ; ' ; V 

4. Το Ν. 299/76 «περί ρύθμίσεως θεμάτων αφορώντων. εις· 

τον κανονισμόν λειτουργίας των ιδιωτικών μουσικών ιδρυμάτων» 
ως και το από 11.11.57 Β.Δ. «περί, κυρώσεως του εσωτερικού 
κανονισμού του Ωδείου Θεσσαλονίκης»:;; ' "" 

5. Το άρθρο 29 του Ν. 1158/81 «περί'όργανώσεώς και-διοι- 
κήσεως Σχολών Ανωτέρας Καλλιτεχνικής.Εκπαιδεύάεως»,..,7 

6. Την αριθ. ΥΠΠΟ/ΔΊΟίΚ/Ο.Ε/Φ,09/32530/8.8.86 
(ΦΕΚ 548/τ.Β/12.8.86) απόφαση τής Υπουργού Πολιτισμού 
«Μεταβίβαση αρμοδιοτήτων και δικαιώματος υπογραφής «Με 
εντολή Υπουργού» στο Γενικό Γραμματέα, στον Ειδικό Γραμμα¬ 
τέα του Διοικητικού Τομέα Πολιτιστικής Κληρονομιάς, και στους 
Προϊσταμένους Διευθύνσεων, Τμημάτων και Γραφείων της'Κε-' 
ντρικής Υπηρεσίας του Υπουργείου Πολιτισμού». 

7. Το από 18.12.87 πρακτικό αυτοψίας της Διεύθυνσης Πολι¬ 
τιστικών Κτιρίων και Αναστηλώσεως Νεοτέρων Μνημείων του 
Υπουργείου Πολιτισμού. 

8. Την από 30.10.87 αίτηση του Δημητρίου Τουρναβίτη με 
τα συνημμένα δικαιολογητικά, αποφασίζουμε:. 

1. Χορηγούμε στο Δημήτριο Τουρναβίτη άδεια ίδρυσης και 

λειτουργίας Μουσικής Σχολής που θα στεγαστεί στο κτίριο της 
οδού Κορυτσάς 4 (Β' όροφος) Ν. Πεντέλη και θα έχει την επωνυ¬ 
μία «Μουσική Σχολή Πεντέλης». β 

2. Η Μουσική Σχολή θα λειτουργήσει το τμήμα Πληκτών. 

3. Στην αίθουσα ομαδικής διδασκαλίας υπό στοιχείο Ε2 δεν 
επιτρέπεται η φοίτηση περισσοτέρων, των δέκα (ΙΌ) σπουδα¬ 
στών. 

4. Η άδεια ισχύει από της δημοσιεύσεως της απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 11 Ιανουάριου 1988 
Ο Γενικός Γραμματέας 
ΚΩΝ/ΝΟΣ ΑΛΑΒΑΝΟΣ 

-♦-- 

Αριθ. ΑΙΜ/Φ11 - 39/71 - 21658 (8) 

Κατάργηση της μεταλλειοκτησίας επί της ύπ’ αρ. 71 παραχώρη¬ 
σης μεταλλείου του Νομού Μεσσηνίας. 

Ο ΥΠΟΥΡΓΟΣ; 

ΒΙΟΜΗΧΑΝΙΑΣ, ΕΝΕΡΓΕΙΑΣ & : ΤΕΧΝ/ΓΙΑΣ 

Έχοντας υπόψη: . ~ ' *’ ■ ■ 

1. Τις διατάξεις του άρθρου 14 του Ν’. .1558/85 και το ΠΔ 

437/85 (ΦΕΚ 157/Α/19.9.85 «καθορισμός και ανακατανομή 
αρμοδιοτήτων των.Υπουργείών». ■·*'“. -·■· 

2. Την υπ’ αρ. V 3η/Φ19 - 14602/4.11.85 απόφαση περί 

«μεταβίβασης της εξουσίας να υπογράφουν «με εντολή Υπουρ¬ 
γού» στο Γεν. Γραμματέα, στους Διευθυντές και Τμηματάρχες 
του Υπουργείου Ενέργειας και Φυσικών Πόρων (ΦΕΚ 660/Β/ 
4.11.85). ” .. ■ - ... · 

3. Την υπ’ αρ. ΔΙΜ/Φ10 - 39/71 - 12013/1.8.83 απόφαση 
του Υπουργού Ενέργειας και Φυσικών .Πόρων «έκπτωση του Ιω¬ 
άννη Ηλιόπουλου από τα δικαιώματα μεταλλειοκτησίας επί τής 
υπ’ αρ. 71 παραχώρησης μετάλλείου-τού”Νομού Μεσσηνίας. _ 

4. Τις διατάξεις των άρθρων 125, .126 και·..127"ταυ Ν.:Δ· 
210/73 «περί-Μεταλλευτικβύ Κώδικος»·."; - ·7. ’ 

5. Το γεγονός ότι η παραπάνώϊυπ’ αρ. ΔΙΜ/φ’10 - 39/71- 
12013/1.7.83 απόφαση του Υπουργού-Ενέργειας κάι Φυσικών 
Πόρων έχει καταστεί αμετάκλητη και ότι-δεν ζητήθηκε, μέσα στη 
νόμιμη προθεσμία από ενυπόθήκους-δάνέιρτές ή από άτομά που 
έχουν εμπράγματο δικαίωμα επί του ανωτέρω μεταλλείου” ή δι- 

χαοτική απαλλοτρίωση, αποφασίζουμε: 

1. Καταργούμε, όπως αναφέρεται στο σκεπτικό, τη μεταλλειο- 
κτησία .με αριθμό 71 που συστήθηκε σύμφωνα με το από 
21.7.1978 Π. Διάταγμα ΦΕΚ 119/Α/1.8.1978 του Νομού 
Μεσσηνίας. 

2. Από τη δημοσίευση της απόφασης αυτής στην Εφημερίδα 
της Κυβερνήσεως ο χώρος της κατά τα ανωτέρω μεταλλειοκτη- 
σίας, καθίσταται ελεύθερος για νέα παραχώρηση, κατά τη διαδι¬ 
κασία των διατάξεων των άρθρων 15 και μετά του Ν.Δ. 210/73 
«περί Μεταλλευτικού -Κώδικος». 

ΙΕαπόφαση αυτή να δημοσιευθεί στην Εφημερίδα της Κυβερ¬ 
νήσεως και να κοινοποιηθεί όπου πρέπει. 

Αθήνα, 8 Ιανουάριου 1988 
Με εντολή Υπουργού 
Ο Διευθυντής 
ΚΩΝ/ΝΟΣ ΧΑΛΚΙΑΣ 

- ♦- 

Αριθ. 20598 (9) 

Σύσταση ίδιου Νομικού Προσώπου με την επωνυμία «Αθλητικό 
Κέντρο Δήμου Άνω Λιοσίων» στο Δήμο Άνω Λιοσίων του Ν. 
Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτι¬ 
κού Κώδικα (Π.Δ. 76/85). 

2. Τις όμοιες του άρθρου μόνου του Π. Δ/τος 331/83 «μετα¬ 
βίβαση αρμοδιοτήτων του Υπουργού Εσωτερικών στους Νομάρ¬ 
χες». 

3. Την αριθ. 123/23.9.1987 απόφαση του Δημοτικού Συμ¬ 
βουλίου Άνω Λιοσίων, αποφασίζουμε: 

1. Συνιστούμε ίδιο Νομικό Πρόσωπο, με την επωνυμία «Αθλη¬ 
τικό Κέντρο Δήμου Άνω Λιοσίων», στο Δήμο Άνω Λιοσίων του 
Νομού Αττικής.. 

2. Σκοπός του Νομικού Προσώπου είναι η καλλλιέργεια του 
αθλητικού πνεύματος σε όλους τους δημότες και ιδιαίτερα στους 
νέους της πόλης των Άνω Λιοσίων και ο συντονισμός των ενερ¬ 
γειών και εκδηλώσεων των φιλάθλων τοπικών συλλογικών φο¬ 
ρέων, για την ανάπτυξη και την πρόοδο του αθλητισμού στο Δήμο 
Άνω Λιοσίων. 

Η επίτευξη των σκοπών του αθλητικού κέντρου πραγματο¬ 
ποιείται με τη λειτουργία των παρακάτω τμημάτων: 
α) Τμήμα κλασικού αθλητισμού (στίβος), 
β) Τμήμα καλαθόσφαιρας και πετοσφαίρας, 
γ) Τμήμα τέννις και πιγκ - πογκ. 

6) Τμήμα ενόργανης γυμναστικής, 
ε) Τμήμα ελεύθερης και ελληνορωμαϊκής πάλης, 
στ) Τμήμα κολύμβησης, 
ε) Τμήμα ποδοσφαίρου και 

η) Τμήματα που θα χρειαστεί να δημιουργηθούν στο μέλλον 
μετά από απόφαση του Δημοτικού Συμβουλίου. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου από δρχ. 2.000.000 του¬ 
λάχιστον. 

β) Κάθε μορφής εισφορές, δωρεές, κληροδοσίες, 
γ) Εισπράξεις από το αντίτιμο των υπηρεσιών και των πραγ¬ 
μάτων που παρέχονται από το Νομικό Πρόσωπο. 

δ) Το αντίτιμο εισιτηρίων από αγώνες που γίνονται στα Γυ¬ 
μναστήρια του Δήμου και δικαιώματα από αγώνες των Σωμα¬ 
τείων. 

ε) Πρόσοδοι από τήν "περιουσία του. 
στ) Κάθε τυχόν κρατική επιχορήγηση, 
ζ) Έσοδα από κάθε είδους ψυχαγωγικές εκδηλώσεις, που ορ¬ 
γανώνονται για το σκοπό αυτό. 

Στο Αθλητικό Κέντρο περιέρχονται όλοι οι αθλητικοί χώροι 
του Δήμου Άνω Λιοσίων. 

4. Ίο Νομικό Πρόσωπο, διοικείται από εννεαμελές διοικητικό 
συμβούλιο που αποτελείται από τους: 

α) Δήμαρχο ή Αντιδήμαρχο, ή το Δημοτικό Σύμβουλο που ορί¬ 
ζει ο Δήμαρχος, ως Πρόεδρο.- 

β) Τρεις (3) Δημοτικούς Συμβούλους και 


γ) Πέντε (5) Δημότες του Δήμου Άνω Λιοσίων, που ορίζονται 
με απόφαση του Δημοτικού Συμβουλίου, για θητεία δύο χρόνων, 
η οποία θα αρχίζει την 1η Ιανουάριου του έτους έναρξης της Δη¬ 
μοτικής περιόδου και θα λήγει την 31η Δεκεμβρίου του δεύτερου 
έτους της Δημοτικής περιόδου. Η θητεία του πρώτου Διοικητικού 
Συμβουλίου, θα λήξει με τη λήξη της παρούσας Δημοτικής περιό¬ 
δου. 

Μέχρι να ορισθούν τα νέα μέλη, μέσα σε ένα μήνα από τη λήξη 
της θητείας των παλιών, αυτά εξακολουθούν να ασκούν τα καθή- 
κοντά τους. 

Το Διοικητικό Συμβούλιο εκλέγει Αντιπρόεδρο, Γραμματέα 
και Έφορο, από τα μέλη του. · 

Το Νομικό Πρόσωπο εκπροσωπείται στα Δικαστήρια και σε 
κάθε Αρχή, από τον Πρόεδρό του και εφόσον αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αιγάλεω, 19 Οκτωβρίου 1987 
Ο Νομάρχης 
ΓΙΩΡΓΟΣ ΑΝΑΝΙΑΔΗΣ 

- + - 

Αριθ. Α.42009 (10) 

Ψήφιση Ο.Ε.Υ. Κοινότητας Ελίκης Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την αριθ. 34/86 απόφαση του Κοινοτικού Συμβουλίου, 
περί ψήφισης του ΟΕΥ της Κοινότητας Ελίκης. 

2. Τις διατάξεις του άρθ. 12 του Ν. 1188/81 και του Ν. 
1586/86. 

3. Τις διατάξεις του άρθ. 153 του Π.Δ. 76/85. 

4. Την αριθ. 4-6/12,11.87 γνωμοδότηση του Υπηρεσιακού 
Συμβουλίου του άρθρου 5 του Ν. 1188/81, αποφασίζουμε: 

Εγκρίνουμε την αριθ. 34/86 απόφαση του Κοινοτικού Συμ¬ 
βουλίου Ελίκης περί ψήφισης του Ο.Ε.Υ. της Κοινότητας, ο 
οποίος διαρθρώνεται ως εξής: 

Κατηγορία ΔΕ. 

Κλάδος ΔΕΙ Δ/κού. 

Μία (1) θέση με βαθμούς Γ-Α. 

Προϊστάμενος της Γραμματείας είναι ο Πρόεδρος της Κοινό¬ 
τητας, επειδή ο αριθμός των θέσεων δεν ξεπερνά τους 4, βάσει 
της αριθ. 27111/87 εγκυκλίου του ΥΠ.ΕΣ. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Πάτρα, 7 Δεκεμβρίου 1987 
Με εντολή Νομάρχη 
Ο Διευθυντής 
ΣΤ. ΦΑΡΔΕΛΑΣ 

- ♦- 

Αριθ. 16455 ..(11) 

Σύσταση Νομικού Προσώπου Δημοσίου Δικαίου από το Δήμο 
Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 175 του Π.Δ 76/85 «Δημοτικός 
και Κοινοτικός Κώδικας». 

2. Την αριθ. 20530/15/31.3.1987 εγκύκλιο του Υπουρ¬ 
γείου Εσωτερικών. 

3. Την αριθ. 283/87 απόφαση του Δημοτικού Συμβουλίου 
Φλώρινας που λήφθηκε νόμιμα, αποφασίζουμε: 

1. Συστήνουμε νομικό πρόσωπο δημοσίου δικαίου με την επω¬ 
νυμία «Πολιτιστικό Κέντρο Δήμου Φλώρινας Παιδική χορωδία 
Δημήτρη Λιώτση». 

2. Σκοπός του νομικού προσώπου είναι η εξύψωση του πνευ¬ 
ματικού, μορφωτικού, πολιτιστικού και αθλητικού επιπέδου των 
δημοτών και των κατοίκων γενικότερα του Δήμου Φλώρινας. 

3. Η χρονική διάρκεια του νομικού προσώπου είναι αόριστη. 

4., Πόροι του Νομικού Προσώπου είναι: 

α) Η ετήσια επιχορήγηση του Δήμου Φλώρινας που καθορίζε¬ 
ται στο ποσό του 1.000.000 δρχ., β) κάθε είδους εισφορές, δω- 

ρεές, κληρονομιές, κληροδοσίες, γ) εισπράξεις από το αντίτιμο 
των πραγμάτων ή υπηρεσιών που παρέχει το νομικό πρόσωπο, 8) 
πρόσοδοι από δική του περιουσία, ε) επιχορηγήσεις του Δημοσίου. 

6) Το Νομικό Πρόσωπο θα διοικείται από τον Πρόεδρο και 
από το Διοικητικό Συμβούλιό του. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Φλώρινα, 17 Δεκεμβρίου 1987 
Ο Νομάρχης 
ΠΑΝΑΓ. ΒΑΣΙΛΕΙΟΥ 

- ♦ -- 

Αριθ. 2397 (12) 

Σύσταση στην Ιερά Αρχιεπισκοπή Αθηνών Ιδρύματος με την 
επωνυμία ΙΔΡΥΜΑ ΝΕΟΤΗΤΟΣ ΙΕΡΑΣ ΑΡΧΙΕΠΙΣΚΟ¬ 
ΠΗΣ ΑΘΗΝΩΝ. 

Ο ΑΡΧΙΕΠΙΣΚΟΠΟΣ ΑΘΗΝΩΝ 
Έχοντες υπ’όψει: 

1) Την ποιμαντικήν ευθύνην Ημών εις τον τομέα αγωγής της 
νεότητος. 

2) Την απειλήν της εκκλησιαστικής και πολιτιστικής ταυτότη- 
τος της χώρας εκ των ποικίλων ιδεολογικών και πολιτιστικών 
ρευμάτων και προπαγανδών, ευνοουσών, λόγω και της γενικω- 
τέρας κοινωνικής νοοτροπίας, την αλλοτρίωσιν της νεότητος, και 
δη εις την περιοχήν της πρωτευούσης. 

3) Την, ως εκ τούτου, επιτακτικήν ανάγκην εκσυγχρονισμού, 
αρτιωτέρας οργανώσεως και πληρεστέρας ασκήσεως της εκκλη¬ 
σιαστικής και ενοριακής ποιμαντικής της νεότητος. 

4) Το άρθρον 67 του Ν. 590/1977 «περί Κατασταστικού 
Χάρτου της Εκκλησίας της Ελλάδος». 

5) Το άρθρον 20 του υπ’ αριθ. 1/1969 Κανονισμού της Ιεράς 
Συνόδου της Εκκλησίας της Ελλάδος. 

6) Την από 24.1.1978 Γνωμοδότησιν του Γεωργίου Λιλαίου, 
Ειδικού Νομικού Συμβούλου παρά τη Ιερά Συνόδω επί παρό¬ 
μοιας υποθέσεως, αποφασίζομεν: 

Συνιστώμεν παρά τη Ιερά Αρχιεπισκοπή Αθηνών Ίδρυμα υπό 
την επωνυμίαν ΙΔΡΥΜΑ ΝΕΟΤΗΤΟΣ ΙΕΡΑΣ ΑΡΧΙΕΠΙΣΚΟ¬ 
ΠΗΣ ΑΘΗΝΩΝ με σκοπόν την πληρεστέραν και αρτιωτέραν πα¬ 
ροχήν ευκαιριών δια την αναγέννησιν της ενοριακής ζωής μεταξύ 
των νέων της περιοχής της Ιεράς Αρχιεπισκοπής Αθηνών και δια 
την δημιουργικήν συμβολήν αυτών εις την εκκλησιαστικήν ζωήν 
και την κοινωνικήν μαρτυρίαν των Ενοριών Αυτής. 

Τα αφορώντα την λειτουργίαν του Ιδρύματος τούτου ρυθμίζο¬ 
νται δια του κατωτέρω ειδικού Καταστατικού. 


ΚΑΤΑΣΤΑΤΙΚΟ 
ΙΔΡΥΜΑΤΟΣ ΝΕΟΤΗΤΟΣ 

ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ (Ι.Ν.Ι.Α.Α.) 

ΚΕΦΑΛΑΙΟ Α': Τίτλος - Σκοπός. 

Άρθρο 1. 

Σύσταση - Έδρα. 

Στην Ιερά Αρχιεπισκοπή Αθηνών συνιστάται Ίδρυμα για την 
ποιμαντική της Νεότητος με την επωνυμία «Ίδρυμα Νεότητος Ιε¬ 
ράς Αρχιεπισκοπής Αθηνών» (Ι.Ν.Ι.Α.Α.). 

Άρθρο 2. 

Σκοποί του Ιδρύματος. 

Το Ίδρυμα έχει ως σκοπούς του να παρέχει πληρέστερα και 
αρτιότερα οργανωμένες ευκαιρίες για την αναγέννηση της ενο- 
ριακής ζωής στον χώρο της νεολαίας, μέσα στην περιοχή της Ιε¬ 
ράς Αρχιεπισκοπής, να εμπνέει και προωθεί τη δημιουργική συμ¬ 
βολή των νέων στην εκκλησιαστική ζωή των Ενοριών της Ιεράς 
Αρχιεπισκοπής - ευαγγελισμός του λόγου του Θεού, λειτουργική 
και μυστηριακή ζωή, ενοριακός κοινοτικός βίος - και να συμβάλ¬ 
λει σε αντίστοιχες κοινές προσπάθειες με νεολαίες άλλων Ιερών 
Μητροπόλεων και με διορθόδοξες νεανικές κινήσεις. 

Άρθρο 3. 

Μέσα για την επίτευξη των σκοπών του Ιδρύματος. 

Ο σκοπός αυτός επιτυγχάνεται: 

1) Στο Κεντρικό Ίδρυμα: 


α) με τη λειτουργία διαφόρων φροντιστηρίων, για την επιμόρ¬ 
φωση των στελεχών και των επιμελητών των ενοριακών νεανι¬ 
κών εστιών, κληρικών και λαϊκών, όπως επίσης και φροντιστη¬ 
ρίων βυζαντινής και παραδοσιακής μουσικής, αγιογραφίας και 
λαϊκής τέχνης, της γλώσσας και άλλων πτυχών της λειτουργικής 
και πατερικής παραδόσεως, β) με την οργάνωση κατασκηνώ¬ 
σεων για τους νέους και παιδιά, γ) για την έκδοση ειδικών εντύ¬ 
πων, καταλλήλων για την ψυχαγωγία και την υγιή πνευματική 
ανάπτυξη των νέων και για την επιμόρφωση των στελεχών, δ) με 
τη λειτουργία κέντρων επικοινωνίας για την επίλυση των οποιων- 
δήποτε προβλημάτων των νέων και ιδίως εκείνων που αντιμετω¬ 
πίζουν προβλήματα κοινωνικής επανεντάξεως (φυλακισμένων, 
αποφυλακισθέντων κ.λπ.), ε) με τη δημιουργία κέντρου αποκατα- 
στάσεως ναρκομανών νέων, και στ) με τη χρησιμοποίηση κάθε 
δυνατής μεθόδου για την ευόδωση των σκοπών του Ιδρύματος. 

2) έε κάθε Ενορία: 

α) με τη λειτουργία Ενοριακών Νεανικών Εστιών (Ε.Ν.Ε.) για 
εφήβους και νέους, β) με την παροχή ψυχαγωγίας και χριστιανι¬ 
κής μορφώσεως για παιδιά, γ) με τη λειτουργία δανειστικών βι¬ 
βλιοθηκών και εντευκτηρίων και την οργάνωση προβολών, πα¬ 
ραστάσεων και μουσικών εκδηλώσεων, δ) με τη διοργάνωση εκ¬ 
δρομών, ψυχαγωγικών και επιμορφωτικών, ε) με την παροχή 
μέσων αθλήσεως των νέων και των παιδιών και στ) γενικά με τη 
χρησιμοποίηση οποιωνδήποτε μέσων τα οποία βοηθούν στη δια- 
ποίμανση της νεότητος. 

Το Ίδρυμα Νεότητος λειτουργεί παράλληλα με τη Διεύθυνση 
Νεότητος της Ιεράς Αρχιεπισκοπής για την άσκηση της Ποιμα¬ 
ντικής Νεότητος, πλην όμως η Διεύθυνση Νεότητος επιτελεί το 
έργο της μεταξύ των παιδιών (μαθητές Δημοτικού Σχολείου), το 
δε Ίδρυμα μεταξύ νέων και εφήβων (μαθητές Γυμνασίου - Λυ¬ 
κείου και Φοιτητές) και με εκδηλώσεις - δραστηριότητες που 
αναφέρονται στο ως άνω άρθρο. Προοπτική του Ιδρύματος είναι 
στο μέλλον να πραγματοποιήσει εκδηλώσεις και για τα παιδιά. 
ΚΕΦΑΛΑΙΟ ΪΓ: 

Κεντρική Οργάνωση - διοίκηση και εκπροσώπηση. 

Άρθρο 4. 

α) Το Ίδρυμα Νεότητος διοικείται από εννεαμελή Επιτροπή, 
που αποτελείται από. το Μακαριώτατο Αρχιεπίσκοπο Αθηνών ως 
Πρόεδρο, τον υπ’ αυτού οριζόμενο αναπληρωτή του ως Αντιπρόε¬ 
δρο, το Διευθυντή Νεότητος και άλλα έξι μέλη, εκ των οποίων 
τρεις κληρικοί και τρεις λαϊκοί εξ αμφοτέρων των φύλων, που διο¬ 
ρίζονται από το Μακαριώτατο Αρχιεπίσκοπο. 

β) Τα μέλη του Διοικητικού Συμβουλίου είναι τριετούς θητείας 
και δύνανται να επανεκλεγούν. 

γ) Κάθε μέλος το οποίο αποχωρεί για οποιαδήποτε αιτία, αντι¬ 
καθίσταται από άλλο μέλος με απόφαση του Αρχιεπισκόπου και 
για το χρονικό διάστημα μέχρι τη λήξη της θητείας των υπολοί¬ 
πων μελών του Δ.Σ. 

δ) Στο Διοικητικό Συμβούλιο συμμετέχει αυτοδικαίως ως ει- 
σηγητής ο Γραμματέας της Διευθύνσεως Νεότητος, χωρίς όμως 
δικαίωμα ψήφου, εκτός και εάν έχει ορισθεί ώς τακτικό μέλος του 
Δ.Σ. 

Άρθρο 5. 

Το Διοικητικό Συμβούλιο συνέρχεται τακτικά, κάθε τρίμηνο, 
και έκτακτα μετά από πρόσκληση του Προέδρου ή αίτηση τριών 
τουλάχιστον μελών του Διοικητικού Συμβουλίου. Για την ύπαρξη 
απαρτίας πρέπει να παρευρίσκονται ο Πρόεδρος ή με εντολή του ο 
Αντιπρόεδρος και τέσσερα τουλάχιστον μέλη του Δ.Σ. 

Το Διοικητικό Συμβούλιο αποφασίζει με σχετική πλειοψηφία 
των παρόντων μελών. Σε περίπτωση ισοψηφίας υπερισχύει η ψή¬ 
φος του Προέδρου. 

Άρθρο 6. 

Το Διοικητικό Συμβούλιο αποφασίζει για κάθε υπόθεση που 
αφορά τη συγκρότηση και τη λειτουργία του Ιδρύματος Νεότη¬ 
τος. Ειδικότερα: 

α) Ασκεί διαμέσου του Προέδρου και δι’ οποιουδήποτε άλλου 
μέλους το οποίο ορίζεται γι’ αυτό, την εποπτεία στις Ενοριακές 
Νεανικές Εστίες, σε συνεργασία με τη Διεύθυνση Νεότητος της 
Αρχιεπισκοπής Αθηνών. 

β) Αναθέτει τον έλεγχο των Ενοριακών Εστιών κ.λπ. σε ειδι¬ 
κούς ελεγκτές. 

γ) Μελετά χαι αποφασίζει διάφορα μέτρα για την ενίσχυση και 
ευόδωση των σκοπών του Ιδρύματος. 

δ) Καταρτίζει τον ετήσιο Προϋπολογισμό των εσόδων και εξό¬ 
δων του Ιδρύματος. 

ε) Ορίζει από τα μέλη του τριμελή εξελεγκτική επιτροπή του 
ετησίου Απολογισμού του Ιδρύματος. 

στ) Αποφασίζει για οποιαδήποτε πρόσληψη προσωπικού, τόσο 
στο Ίδρυμα Νεότητος, όσο και στις Ενοριακές Νεανικές Εστίες. 

Άρθρο 7. 

Το Ίδρυμα και οι Ενοριακές Νεανικές Εστίες σε όλες τις έννο- 
μες σχέσεις τους απέναντι σε οποιαδήποτε Αρχή, ενώπιον των 
πάσης φύσεως Δικαστηρίων, ως και έναντι παντός εν γένει φυσι¬ 
κού ή νομικού προσώπου,-Δημοσίου ή Ιδιωτικού Δικαίου, εκπρο¬ 
σωπούνται από το Διοικητικό Συμβούλιο του Ιδρύματος ή από 
μέλος του Δ.Σ. ειδικά εξουσιοδοτημένο γι’ αυτό το σκοπό. 

Άρθρο 8. 

Ο Πρόεδρος, ή σε περίπτωση απουσίας του ο Αντιπρόεδρος, 
ως νόμιμος αναπληρωτής του Προέδρου καθορίζει τις εργασίες 
του Συμβουλίου και υπογράφει τη σχετική αλληλογραφία, ασκεί 
εποπτεία στις Ενοριακές Εστίες και επιλύει διαιτητικά τις αναφυ- 
όμενες διαφορές των μελών τους, όπου υπάρχει ανάγκη. 

Άρθρο 9. 

Λογιστική, ταμειακή και γραμματειακή υπηρεσία του Ιδρύμα- 

τος. 

α) Η λογιστική υπηρεσία του Ιρύματος διεξάγεται από λογιστή 
ή λογιστές οι οποίοι διορίζονται εκ μέρους του Αρχιεπισκόπου, 
είτε ως υπάλληλοι του Ιδρύματος με πλήρες ωράριο εργασίας είτε 
με πάγια αντιμισθία, το ύψος της οποίας καθορίζεται κατόπιν 
αποφάσεως του Διοικητικού Συμβουλίου με βάση την ισχύουσα 
νομοθεσία. 

β) Ο λογιστής εκδίδει τα σχετικά εντάλματα πληρωμής, τα 
οποία υπογράφονται από τον Αντιπρόεδρο, και τα γραμμάτια ει- 
σπράξεως και τηρεί τα απαραίτητα λογιστικά βιβλία. 

γ) Καταρτίζει κάθε μήνα κατάσταση των εισπράξεων και των 
πληρωμών. 

δ) Συντάσσει τον ετήσιο απολογισμό διαχειρίσεως και γενικά 
διεξάγει κάθε σχετική εργασία που του ανατίθεται στο πλαίσιο 
των καθηκόντων του. 

ε) Η ταμειακή υπηρεσία διεξάγεται από υπάλληλο που διορίζε¬ 
ται από τον Αρχιεπίσκοπό και η αμοιβή του καθορίζεται επίσης 
από το Διοικητικό Συμβούλιο του Ιδρύματος σύμφωνα με την 
ισχύουσα νομοθεσία. Μέχρι την ανάπτυξη και την οργάνωση του 
Ιδρύματος, η λογιστική και ταμειακή εξυπηρέτηση του Ιδρύμα¬ 
τος, δύναται να ανατεθεί στο Λογιστήριο της Ιεράς Αρχιεπισκο¬ 
πής ή σε υπάλληλο της Διευθύνσεως Νεότητος. Το δε Διοικητικό 
Συμβούλιο του Ιδρύματος δύναται να εγκρίνει τη χορήγηση μι¬ 
κρής αποζημιώσεως σε όσους απασχοληθούν με το έργο αυτό. 

στ) Ο Ταμίας ενεργεί όλες τις εισπράξεις και τις πληρωμές με 
βάση τα εκδιδόμενα εντάλματα πληρωμών και τα γραμμάτια ει- 
σπράξεως. 

ζ) Τα πέραν των αναγκαίων ποσά για τις τρέχουσες ανάγκες 
του Ιδρύματος κατατίθενται επ’ ονόματι του Ιδρύματος σε Τρά¬ 
πεζα που ορίζει με απόφασή του το Δ.Σ. Η δε διαδικασία αναλή- 
ψεως χρημάτων διακανονίζεται είτε εξαρχής είτε κατά περί¬ 
πτωση από το Δ.Σ, 

η) Η Γραμματειακή εργασία του Ιδρύματος διεξάγεται από 
τον ειδικό Γραμματέα του Ιδρύματος, που διορίζεται από τον Αρ¬ 
χιεπίσκοπο και το ύψος της μισθοδοσίας του καθορίζεται κατόπιν 
αποφάσεως του Δ.Σ. του Ιδρύματος σύμφωνα με την ισχύουσα 
νομοθεσία. 

θ) Μέχρι την ανάπτυξη και την οργάνωση του Ιδρύματος, η 
γραμματειακή εργασία δύναται να ανατεθεί, κατόπιν αποφάσεως 
του Δ.Σ. του Ιδρύματος, στη Διεύθυνση Νεότητος της Ιεράς Αρ¬ 
χιεπισκοπής Αθηνών. Το Διοικητικό Συμβούλιο του Ιδρύματος 
πρέπει με απόφασή του να καθορίζει τη μηναία μισθοδοσία με 
βάση την ισχύουσα νομοθεσία των υπαλλήλων της Διευθύνσεως 
Νεότητος της Ιεράς Αρχιεπισποπής Αθηνών που θα απασχολη¬ 


θούν στο Ίδρυμα κατά το χρόνο προσφοράς της εργασίας τους στο 
Ίδρυμα. 

Άρθρο 10. 

Πόροι του Ιδρύματος και διάθεσή τους. 

Πόροι του Ιδρύματος είναι: 

α) Τα σχετικά κονδύλια από τους ετήσιους προϋπολογισμούς 
των ενοριακών Ναών της Ιεράς Αρχιεπισκοπής. 

β) Ποσοστό 10% από τις μηνιαίες χρηματικές προσόδους 
κάθε Ενοριακής Νεανικής Εστίας. 

γ) Επιχορηγήσεις από την Ιερά Αρχιεπισκοπή Αθηνών, τις Ιε¬ 
ρές Μονές της Αρχιεπισκοπής και ενδεχομένως από το δημόσιο ή 
άλλους φορείς. 

δ) Προαιρετικές εισφορές και δωρεές διαφόρων φυσικών και 
Νομικών Προσώπων, κληρονομιές, κληροδοτήματα από οποια¬ 
δήποτε Φυσικά ή Νομικά Πρόσωπα, και 

ε) Κάθε πρόσοδος που δύναται να συμβάλει στην εκπλήρωση 
των σκοπών του Ιδρύματος. 

Άρθρο 11. 

Οι πόροι του Ιδρύματος διατίθενται για τους γενικούς σκοπούς 
του, που καθορίζονται πιο πάνω, και για τη διασφάλιση της εύ¬ 
ρυθμης λειτουργίας του, όπως π.χ.: 

α) οικονομική συμπαράσταση για την ίδρυση και λειτουργία 
Ενοριακών Εστιών, 

β) μισθοδοσία προσωπικού, 

γ) παροχή οικονομικής βοήθειας σε άπορους μαθητές και φοι¬ 
τητές για τη συνέχιση και ολοκλήρωσή των σπουδών τους, 
δ) έξοδα εκτυπώσεως των απαραιτήτων για τη λειτουργία του 
Ιδρύματος εντύπων, 

ε) δαπάνες οργανώσεως των υπηρεσιών του Ιδρύματος, λει¬ 
τουργίας, φροντιστηρίων και σεμιναρίων, διοργανώσεως εκδρο¬ 
μών - ψυχαγωγίας κ.λπ., 

στ) ενδεχόμενη δημιουργία κέντρων συμπαραστάσεως σε νέους 
που αντιμετωπίζουν προβλήματα κοινωνικής επανεντάξεως ή και 
αποκαταστάσεως. 

ΚΕΦΑΛΑΙΟ Γ': Ενοριακή οργάνωση 
Συγκρότηση και Διοίκηση Ενοριακών Νεανικών Εστιών 

Άρθρο 12. 

Για την εκπλήρωση των σκοπών του Ιδρύματος Νεότητας σε 
κάθε Ενορία δημιουργείται Νεανική Εστία. 

Άρθρο 13. 

α) Κάθε Ενοριακή Νεανική Εστία δεν έχει δική της νομική 
προσωπικότητα και διοικείται από επταμελή Διοικητική Επι¬ 
τροπή που συγκροτείται κάθε τριετία και αποτελείται από έναν 
Εφημέριο ως Πρόεδρο, ένα μέλος του Εκκλησιαστικού Συμβου¬ 
λίου της Ενορίας και πέντε ενορίτες και από τα δύο φύλα, που επι¬ 
λέγονται από τον Πρόεδρο της Ενοριακής Νεανικής Εστίας. 

β) Ο Εφημέριος - Πρόεδρος είναι ένας από τους Εφημερίους 
που υπηρετούν στην Ενορία και διορίζεται από τον Αρχιεπίσκοπο. 

Τα υπόλοιπα μέλη της Διοικητικής Επιτροπής διορίζονται από 
το Ίδρυμα Νεότητας της Ιεράς Αρχιεπισκοπής Αθηνών, από κα¬ 
τάλογο που υποβάλλει ο Εφημέριος - Πρόεδρος και στον οποίο 
περιλαμβάνεται διπλάσιος αριθμός υποψηφίων. 

γ) Ο Πρόεδρος και τα Μέλη της Διοικητικής Επιτροπής δύνα- 
νται να αντικατασταθούν και πριν από τη λήξη της τριετίας, είτε 
κατόπιν αποφάσεως του Αρχιεπισκόπου, είτε κατόπιν οικειοθε- 
λούς παραιτήσεώς του. 

δ) Στη Διοικητική Επιτροπή δύνανται να επαναδιοριστούν τα 
ίδια μέλη. 

Άρθρο 14. 

Η Διοικητική Επιτροπή στην πρώτη συνεδρία της μετά τη συ¬ 
γκρότησή της, εκλέγει ένα από τα Μέλη της ως Ταμία και ένα ως 
ατέα. 

αμίας διεξάγει την ταμειακή και λογιστική υπηρεσία, και ο 
Γραμματέας τηρεί τα Πρακτικά των συνεδριάσεων της Διοικητι¬ 
κής Επιτροπής, συντάσσει πίνακες των νέων και των παιδιών που 
συμμετέχουν στις εκδηλώσεις της Ενοριακής Νεανικής Εστίας 
και διεξάγει τη σχετική αλληλογραφία. 

Άρθρο 15. 

α) Η Διοικητική Επιτροπή κάθε Ενοριακής Νεανικής Εστίας 
συνεδριάζει τακτικά τουλάχιστον μια φορά το μήνα και συγκαλεί- 

ται έκτακτα με πρόσκληση του Προέδρου ή κατόπιν αιτήσεως Άρθρο 20. 


τριών (3) μελών της. 

β) Η Διοικητική Επιτροπή βρίσκεται σε απαρτία, όταν είναι 
παρόντες ο Προέδρος και τρία (3) τουλάχιστον μέλη, και αποφα¬ 
σίζει με σχετική πλειοψηφία των παρόντων. Σε περίπτωση ισοψη- 
φίας υπερισχύει η ψήφος του Προέδρου. 

γ) Σε περίπτωση κωλύματος του Προέδρου η Διοικητική Επι¬ 
τροπή δύναται να συνεδριάσει εφόσον ο Πρόεδρος ορίσει γραπτά 
εκείνο από τα μέλη της Διοικητικής Επιτροπής που πρόκειται να 
προεδρεύσει, καθώς και τα θέματα της ημερήσιας διατάξεως. 

Άρθρο 16. 

α) Η Διοικητική Επιτροπή κάθε Ενοριακής Νεανικής Εστίας 
προτείνει στο Ίδρυμα Νεότητος της Ιεράς Αρχιεπισκοπής Αθη¬ 
νών και τις προσλήψεις του προσωπικού της Ενοριακής Εστίας, 
όπως του Ειδικού Γραμματέα, Επιμελητή κ.λπ. Οι διορισμοί των 
ως άνω προσώπων πραγματοποιούνται από το Ίδρυμα Νεότητος 
της Ιεράς Αρχιεπισκοπής Αθηνών, με το οποίο (Ίδρυμα) τελούν 
σε εργασιακή - υπαλληλική σχέση ιδιωτικού δικαίου. 

β) Οι Ενοριακές Νεανικές Εστίες, οι οποίες χρησιμοποιούν 
προσωπικό για την εκπλήρωση του έργου τους, καταβάλλουν και 
το ανάλογο χρηματικό ποσό στο Ίδρυμα Νεότητος της Ιεράς Αρ¬ 
χιεπισκοπής Αθηνών, το οποίο αναλαμβάνει και τη μισθοδοσία 
τους. Το ποσό της μισθοδοσίας πρέπει να καθορίζεται ανάλογα με 
τις ώρες της προσφερομένης εργασίας και της φύσεως - σχέσεως 
εργασίας. 

γ) Οι διοριζόμενοι επιμελητές υποχρεώνονται να παρακολου¬ 
θήσουν το Επιμορφωτικό Φροντιστήριο του Ιδρύματος Νεότητος 
της Ιεράς Αρχιεπισκοπής Αθηνών, το οποίο λειτουργεί κατά δια¬ 
στήματα και ανάλογα με τις ανάγκες που προκύπτουν. 

Άρθρο 17. 

Προϋποθέσεις ιδρύσεως Ε.Ν.Ε. 
α) Προϋπόθεση για την ίδρυση Ενοριακής Νεανικής Εστίας σε 
μία Ενορία είναι η ύπαρξη μιας αίθουσας, κυριότητος της Ενορίας 
ή μισθωμένης από αυτήν όπως και η οικονομική δυνατότητα μι¬ 
σθοδοσίας ενός επιμελητή. 

β) Η Ενοριακή Νεανική Εστία δύναται να λειτουργήσει και με 
εθελοντή Επιμελητή, αυτό όμως πρέπει να είναι διασφαλισμένο 
με έγγραφη συμφωνία μεταξύ του Προέδρου της Ε.Ν.Ε. και του 
εθελοντή Επιμελητή. Οι εθελοντές επιμελητές δεν πρέπει να είναι 
περισσότεροι από δύο σε μια Ενορία για να μη διασπάται το έργο 
της Ενοριακής Νεανικής Εστίας. 

• γ) Σε περίπτωση που δεν επιτυγχάνεται η σύσταση της Ενορια- 
κής Νεανικής Εστίας ή, στο χρονικό διάστημα μέχρι να συσταθεί, 
το Ποιμαντικό έργο μεταξύ των νέων και των παιδιών θα πραγ¬ 
ματοποιείται από τη Διεύθυνση Νεότητος της Ιεράς Αρχιεπισκο¬ 
πής αποκλειστικά και μόνο από αυτήν, όπως άλλωστε πραγματο¬ 
ποιείτο μέχρι και σήμερα. 

Άρθρο 18. 

Η Ενοριακή Νεανική Εστία, όσο είναι δυνατό, πρέπει να έχει 
συνεργασία με όλους τους κοινωνικούς, εκπαιδευτικούς κ.λπ. φο¬ 
ρείς της περιοχής δράσεως, όταν αυτό αποβαίνει σε πνευματικό 
όφελος των νέων και των παιδιών. 

Άρθρο 19. 

Πόροι της Ενοριακής Νεανικής Εστίας είναι: 
α) Ειδικό επίδομα που αναγράφεται στον προϋπολογισμό κάθε 
Ναού, ανάλογο με την οικονομική του δυνατότητα, 

β) τυχόν ενίσχυση από το Ίδρυμα Νεότητος της Ιεράς Αρχιεπι¬ 
σκοπής Αθηνών, 

γ) οι εισπράξεις της Ειδικής Επιτροπής, που συνιστάται σύμ¬ 
φωνα με τις διατάξεις του άρθρου 17 του υπ’ αριθ. 8/1979 Κα¬ 
νονισμού «περί Ιερών Ναών και Ενοριών», 

δ) οι προαιρετικές εισφορές, δωρεές ή κληρονομιές και κληρο¬ 
δοτήματα Φυσικών ή Νομικών Προσώπων, 

ε) τυχόν αρωγή του Δημοσίου ή άλλων φορέων, 
στ) το προϊόν δίσκων που περιάγονται στους Ναούς έξι φορές 
το χρόνο και συγκεκριμένα στις 2/2, 23/4, 26/10, 21/11, 
25/12 και στον Εσπερινό της πανηγύρεως του Ναού και, 
ζ) οι εισπράξεις από διάφορες εκδηλώσεις που διοργανώνουν οι 
γονείς των νέων της Ε.Ν.Ε. 


Για κάθε είσπραξη εκδίδεται διπλότυπη απόδειξη την οποία 
υπογράφουν ο Πρόεδρος και ο Ταμίας της Ε.Ν.Ε. 

Άρθρο 21. 

Διάθεση πόρων Ε.Ν.Ε. 

α) Οι πόροι της Ενοριακής Νεανικής Εστίας διατίθενται για 
την εξυπηρέτηση των σκοπών της, που περιγράφονται στο 2ο άρ¬ 
θρο του παρόντος Καταστατικού και επιπλέον: 1) για μισθώματα 
αιθουσών Ε.Ν.Ε. και τις υπόλοιπες δαπάνες τους, 2) δαπάνες 
προσωπικού, 3) έξοδα εκδρομών και ψυχαγωγίας, 4) αγορά επί¬ 
πλων, ηλεκτρικών και ηλεκτρονικών μηχανημάτων, 5) αγορά 
βιβλίων δανειστικής βιβλιοθήκης, μαγνητοταινιών, \ΊϋΕΟ - 
κασετών κ.λπ., 6) χορήγηση βοηθημάτων και υποτροφιών σε 
απόρους νέους, 7) αγορά αθλητικών ειδών και γενικότερα κάθε 
είδους απαραίτητου για τη λειτουργία και ανάπτυξη της Ενορια- 
κής Νεανικής Εστίας. 

β) Από τις μηνιαίες χρηματικές προσόδους των Ε.Ν.Ε. και 
των έξι δίσκων υπέρ της Ε.Ν.Ε. ποσοστό 10% αποδίδεται στο 
Ίδρυμα Νεότητος της Ιεράς Αρχιεπισκοπής κάθε τρίμηνο, με 
αποδείξεις. 

Άρθρο 22. 

Πέρα από ένα ποσό, το οποίο καθορίζει κάθε φορά ανάλογα με 
την περίπτωση το Ίδρυμα Νεότητος, το χρηματικό υπόλοιπο της 
Ε.Ν.Ε. κατατίθεται επ’ ονόματί της σε Τράπεζα ανεγνωρισμένη 
στην Ελλάδα. Για κάθε ανάληψη απαιτείται απόφαση της Διοικη¬ 
τικής Επιτροπής. 

Άρθρο 23. 

Κάθε έτος συντάσσεται ο Απολογισμός του προηγουμένου 
έτους της Ε.Ν.Ε., ανακοινώνεται στους ενορίτες με ειδικό έντυπο 
στο χώρο - πίνακα ανακοινώσεων της Ενορίας και υποβάλλεται 
για έγκριση στο Ίδρυμα Νεότητος της Ιεράς Αρχιεπισκοπής (Κε¬ 
ντρικό). 

ΚΕΦΑΛΑΙΟ Δ’. 

Γενικές Συνελεύσεις - Λογοδοσίες. 

Άρθρο 24. 

Η Γ ενική Συνέλευση του Ιδρύματος απαρτίζεται από τα μέλη 
του Διοικητικού Συμβουλίου και των Διοικητικών Επιτροπών 
όλων των Ενοριακών Νεανικών Εστιών. Συνέρχεται τακτικά μια 
φορά το έτος μέσα στο τελευταίο τρίμηνο και έκτακτα μετά από 
πρόσκληση του Προέδρου Αρχιεπισκόπου. 

Αν δεν επιτευχθεί απόλυτη απαρτία, η Γενική Συνέλευση συ¬ 
νέρχεται και πάλι σε διάστημα δεκαπέντε ημερών, στον ίδιο τόπο 
και την ίδια ώρα με τα ίδια θέματα και θεωρείται ότι βρίσκεται σε 
απαρτία αν παρίσταται κατά τη συνέλευση αυτή το 1 /3 του όλου 
αριθμού των μελών. 

Κατά τη Γ ενική Συνέλευση αναγινώσκεται έκθεση πεπραγμέ¬ 
νων του Διοικητικού Συμβουλίου του Ιδρύματος, στην οποία περι¬ 
λαμβάνονται και οι δραστηριότητες των Ενοριακών Νεανικών 
Εστιών και επίσης ο Γ ενικός Απολογισμός διαχειρίσεως του πα¬ 
ρελθόντος έτους για έγκριση από τη Γενική Συνέλευση. 

Ο Απολογισμός αυτός συντάσσεται από τους επιμέρους Απο¬ 
λογισμούς των Ε.Ν.Ε. και από τον Απολογισμό του Ιδρύματος 
Νεότητος της Ιεράς Αρχιεπισκοπής Αθηνών. ο 

Κατά τη Γ ενική Συνέλευση επίσης γίνεται συζήτηση πάνω στις 
μεθόδους και τον προγραμματισμό της περαιτέρω δραστηριότη¬ 
τας του Ιδρύματος Νεότητος. 

ΚΕΦΑΛΑΙΟ Ε\ 

- . Σφραγίδα, τελικές διατάξεις. 

Άρθρο 25. 

Το Ίδρυμα φέρει κυκλική σφραγίδα που περιέχει τον τίτλο του, 
«ΙΔΡΥΜΑ ΝΕΟΤΗΤΟΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗ¬ 
ΝΩΝ», τη χρονολογία ιδρύσεώς του, 1988, και στο κέντρο την 
εικόνα των Τριών Παίδων στην Κάμινο του Πυρός που έχουν στο 
μέσον τους τον «Μεγάλης Βουλής Άγγελον». Επίσης, κάθε 
Ε.Ν.Ε. έχει την ίδια κυκλική σφραγίδα, στην οποία όμως ανα¬ 
γράφεται επιπλέον και η ονομασία της Ενοριακής Νεανικής 
Εστίας του συγκεκριμένου Ναού, όπως και η χρονολογία ιδρύ- 
σεώς της. 

Άρθρο 26. 

Το Ίδρυμα καταργείται με απόφαση του Αρχιεπισκόπου Αθη¬ 
νών, όταν δεν εκπληρώνει τις εκκλησιολογικές προϋποθέσεις του. 

Μετά την κατάργηση του Ιδρύματος, η περιουσία του περιέρ¬ 
χεται στην Ιερά Αρχιεπιστοπή Αθηνών, η περιουσία κάθε Ενορια- 
κής Νεανικής Εστίας στον Ενοριακό Ναό. 

Άρθρο 27. 

Κάθε ενοριακή δραστηριότητα που αφορά τη νεότητα με επί¬ 
σημο ή ανεπίσημο χαρακτήρα εντάσσεται στο Ίδρυμα Νεότητος 
της Ιεράς Αρχιεπισκοπής. Τα Κέντρα Νεότητος που ήδη λειτουρ¬ 
γούν (Αρχονταρίκι, Κέντρα Επικοινωνίας I. Ναού Ζωοδόχου Πη¬ 
γής, και οδού Παλαμά - Πατησίων) υπάγονται στην Ενορία της 
περιοχής λειτουργίας, εφ’ όσον το αποδέχονται τα Εκκλησια¬ 
στικά Συμβούλια - διαφορετικά υπάγονται απευθείας στο Ίδρυμα 
Νεότητος της Ιεράς Αρχιεπισκοπής το οποίο ορίζει πλέον και τη 
Διοικητική Επιτροπή τους σύμφωνα με τα αναφερόμενα στο άρ¬ 
θρο 13. 

Άρθρο 28. 

Το παρόν Καταστατικό ισχύει από τότε που θα δημοσιευθεί 
σύμφωνα με το νόμο. 


Δύναται να τροποποιηθεί με απόφαση του Μακαριωτάτου Αρ¬ 
χιεπισκόπου, Προέδρου του Ιδρύματος. 

Αθήνα, 16 Δεκεμβρίου 1987 
Ο Αρχιεπίσκοπος 
Αθηνών ΣΕΡΑΦΕΙΜ 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στο ΦΕΚ 635/Τ.Β'/27.11.87 που δημοσιεύτηκαν αποφάσεις του 
Α.Χ.Σ., επιφέρονται οι εξής διορθώσεις: 

1) Στην απόφαση του Α.Χ.Σ. 1165/86 σελίδα 6453 2η στήλη στί¬ 
χος 41ος από πάνω το εσφαλμένο «ΗΕΜΟ - ...» στο σωστό «ΜΗΛΟ - 

2) Στην απόφαση του Α.Χ.Σ. 1221/85 σελίδα 6454 1η στήλη στί¬ 
χος από κάτω 4ος το εσφαλμένο «Β 407» στο σωστό «Ε 407». 

3) Στην απόφαση 1906/87 του Α.Χ.Σ. σελίδα 6455 2η στήλη 33ος 
στίχος από πάνω το εσφαλμένο «ΚΙϋΕΧ^ΟΑΥδ» σ.το σωστό «ΒΙΟ- 

0\*ΆΥ5». 


(Από το Γ.Χ.Κ./Α.Χ.Σ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




